L 182/54
RO
Jurnalul Oficial al Uniunii Europene
19.7.2023
4.3.
Comandantul este considerat răspunzător de orice act de manipulare dovedită a sistemului VMS al navei de natură să perturbe funcționarea acestuia sau să falsifice mesajele de poziție.
Orice încălcare face obiectul penalităților prevăzute de legislația în vigoare a Madagascarului.
Comandantul nu poate fi considerat răspunzător pentru funcționarea defectuoasă a sistemelor de comunicații menționate la punctul 4.2. 4.4.
Comitetul mixt este sesizat în legătură cu orice eventual litigiu. 5.
Modificarea frecvenței mesajelor de poziție 5.1.
Pe baza unor elemente fondate care tind să dovedească încălcarea, CMP din Madagascar poate solicita CMP din statul de pavilion, transmițând o copie Uniunii, să reducă intervalul de trimitere a mesajelor de poziție ale unei nave la 30 de minute pe o perioadă de anchetă determinată. 5.2.
Aceste elemente doveditoare trebuie transmise de CMP din Madagascar către CMP din statul de pavilion, precum și autorităților Uniunii. 5.3.
CMP din statul de pavilion trimite fără întârziere către CMP din Madagascar mesajele de poziție potrivit frecvenței reduse. 5.4.
CMP din Madagascar informează imediat CMP din statul de pavilion și Uniunea cu privire la încheierea procedurii de inspecție. 5.5.
La sfârșitul perioadei de anchetă determinate, CMP din Madagascar informează CMP din statul de pavilion și Uniunea cu privire la eventualele măsuri de monitorizare care se impun. 6.
Valabilitatea mesajului VMS în caz de litigiu Datele privind poziția furnizate prin sistemul VMS sunt singurele considerate autentice în caz de litigiu între părți.
Secțiunea 5 Observatori 1.
Observarea activităților de pescuit 1.1.
Părțile recunosc importanța respectării programului de observare național și al obligațiilor care decurg din rezoluțiile aplicabile ale IOTC în ceea ce privește programul pentru observatorii științifici. 1.2.
În aceste scopuri: 1.2.1. fiecare navă trebuie să ia la bord un observator în timp ce se află în zona de pescuit a Madagascarului.
Cel puțin 30 % dintre nave trebuie să ia la bord observatori desemnați de autoritatea din Madagascar.
Pentru restul de 70 %, prezența observatorilor este organizată, după caz, prin programe regionale de observare sau programe de observare electronică; 1.2.2.
misiunea observatorilor este de a se asigura de aplicarea punctului 1.1 sau de orice alte solicitări de informații științifice identificate de institutul național competent din Madagascar sau de grupul de lucru științific mixt. 2.
Nave și observatori desemnați 2.1.
În momentul emiterii autorizațiilor de pescuit, autoritatea din Madagascar redactează și, după caz, actualizează lista navelor selectate pentru îmbarcarea unui observator din Madagascar în conformitate cu obiectivele menționate la punctul 1.2.1. 2.2.
Autoritatea din Madagascar transmite această listă pe cale electronică autorităților Uniunii și armatorilor în cauză imediat după redactarea sau actualizarea acesteia.
În cazul în care una dintre navele selectate se confruntă cu restricții de spațiu dovedite în mod corespunzător ca urmare a unor cerințe de securitate, legate în special de acte de piraterie, autoritatea din Madagascar adaptează lista navelor selectate pentru a ține seama de această situație, garantând totodată obiectivul menționat la punctul 1.2.1. 2.3.
După finalizarea listei navelor de pescuit selectate pentru îmbarcarea unui observator, Madagascarul informează în același timp armatorii în cauză sau agenții acestora cu privire la navele care trebuie să ia la bord un observator desemnat în conformitate cu punctul 1.2.1.